CELEX: C2006/224/44
Language: fi
Date: 2006-09-16 00:00:00
Title: Asia C-305/06: Kanne 13.7.2006 — Euroopan yhteisöjen komissio v. Helleenien tasavalta

16.9.2006   
            
            
               FI
            
            
               Euroopan unionin virallinen lehti
            
            
               C 224/23
            
         Kanne 13.7.2006 — Euroopan yhteisöjen komissio v. Helleenien tasavalta
   (Asia C-305/06)
   (2006/C 224/44)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: G. Zavvos ja K. Simonsson)
   
      Vastaaja: Helleenien tasavalta
   Vaatimukset
   
               —
            
            
               on todettava, että Helleenien tasavalta ei ole noudattanut jäsenvaltioiden välisiä tavaroiden yhdistettyjä kuljetuksia koskevista yhteisistä säännöistä 7 päivänä joulukuuta 1992 annetun neuvoston direktiivin 92/106/ETY (1) 2 ja 4 artiklan mukaisia velvoitteitaan, koska se on estänyt maantiekuljetuksia harjoittavaa kuljetusyritystä käyttämästä lähimmän sopivan rautatien purkausasemaa ja suorittamasta jäsenvaltioiden välisen yhdistetyn kuljetuksen yhteydessä maantiekuljetuksen loppuosuudet, jotka muodostavat erottamattoman osan yhdistettyä kuljetusta
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kreikan viranomaisten sellaisilla toimilla, joilla suojataan yhtä kansallista talouselämän sektoria, esillä olevassa asiassa kaupallisia maantiekuljetuksia Pohjois-Kreikassa, ei voida missään tapauksessa perustella direktiivissä 92/106/ETY, jota sen 2 artiklan mukaan piti soveltaa 1.7.1993 alkaen, tarkoitetun yhdistetyn kuljetuksen kaltaisen lailla turvatun taloudellisen toiminnan harjoittamisen rajoittamista.
   
      (1)  EYVL L 368, 17.12.1992, s. 38.